Manhunt (Star Trek: The Next Generation)
<s>Manhunt () je epizoda američke science fiction TV-serije Star Trek: The Next Generation premijerno prikazana 19. juna 1989. godine.</s><s>Radnja prikazuje kako Enterprise prevozi delegate na diplomatsku konferenciju, a od kojih je jedna Lwaxana Troi koja ne krije svoju naklonost prema kapetanu Picardu.</s>

<s>Radnja</s>

<s>Dok prevozi izaslanike na federacijsku konvenciju, na Enterprise se ukrcaju i dva predstavnika s novootkrivenog planeta Antede III.</s><s>Neprilagođeni za svemirsko putovanje, tuđinci dolaze na brod u samoizazvanoj komi da tako prebrode traumu njihovog putovanja.</s>

<s>Na putu na konferenciju, Picard i posada su iznenađeni neočekivanim dolaskom Lwaxane Troi koja također putuje na konferenciju na Pacificu.</s><s>Nakon što se našao kao meta strasti Lwaxane Troi, kapetan Picard se obraća savjetnici Troi za savjet.</s><s>Ona mu objasnjava da je njena majka u fazi srednjeg života kada betazoidskoj ženi naglo porastu seksualni porivi.</s><s>Nesklon odbiti Lwaxanine ljubavne pokušaje, Picard potraži utočište u holodeku.</s><s>Kao rezultat, ona svu svoju strast usmjeri na drugog čovjeka.</s><s>Njena potjera završi na mostu kad baci oči na Rikera i objavi posadi da će se njih dvoje uskoro vjenčati.</s>

<s>U međuvremenu, kad Dr. Pulaski objavi da se dvoje Anteidana polako bude iz kome, Riker odlazi u holodek da obavijesti Picarda o stanju delegata.</s><s>Njega slijedi Lwaxana, koja gubi interes u obojicu nakon što je upoznala Rexa, šarmantnog barmena iz holodek bara smještenog u 1940ima.</s><s>Na njenu žalost, otkrije da je njen čovjek snova samo iluzija.</s>

<s>Vrativši se u stvarnost, Picard i Riker otkriju da su se Antediani potpuno probudili; također otkriju, zahvaljujući Lwaxaninoj telepatskoj sposobnosti, da oni uopće nisu delegati nego ubojice poslani da raznesu mjesto konferencije koristeći eksplozive sakrivene u podstavu njihove ceremonijalne odjeće.</s>

<s>Dok Antediane vode u kućni pritvor, Picard zahvaljuje Lwaxani za spašavanje života posade i uvjerava je da će konferencija proteći bez incidenata.</s><s>Malo prije teleportacije na Pacificu, Lwxana predbacuje kapetanu za njegove perverzne misli.</s>

<s>Izvori</s>

<s>Vanjske veze</s>

<s>"Manhunt" rewatch by Keith R.A. DeCandido</s>

<s>"Manhunt" rewatch by Zack Handlen of The A.V. Club</s>

<s>TV-epizode 1989.</s><s>Epizode serije Star Trek: The Next Generation</s>

